b'\n_START_ARTICLE_\nLjekarna\n_START_PARAGRAPH_\nLjekarna ili apoteka je zdravstveni objekt, u kojem se obavljaju farmaceutske usluge. _NEWLINE_Prve ljekarne pojavile su se u Bagdadu, nakon nekog vremena i u Europi u 12. stolje\xc4\x87u. Car Fridrik II., donio je propis 1240. godine, po kojem se farmacija odvaja od medicine. U sklopu dubrova\xc4\x8dkoga franjeva\xc4\x8dkoga samostana od 1317. godine do danas djeluje tre\xc4\x87a po starosti ljekarna u Europi._NEWLINE_Nakon Dubrovnika, u Hrvatskoj su se po\xc4\x8dele pojavljivati ljekarne i u Zadru, Splitu, Rabu, te na istarskom podru\xc4\x8dju, i \xc5\xa1ire. Ljekarne koje su najstarije u Europi se nalaze u Firenci, Londonu i Napulju.\n_START_SECTION_\nLijekovi\n_START_PARAGRAPH_\nU ljekarnama se naru\xc4\x8duju, \xc4\x8duvaju i prodaju lijekovi na recept i bez njega, galenski pripravci, dje\xc4\x8dja hrana, homeopatski pripravci, sredstva za za\xc5\xa1titu zdravlja i medicinska pomagala. Unutar ljekarne, izra\xc4\x91uju se i jednostavniji lijekovi, pripravci, kreme i tako dalje. _NEWLINE_Ljekarne moraju po\xc5\xa1tivati zakonske propise u vezi s opremom, prostorom i zaposlenicima (magistri farmacije i farmaceutski tehni\xc4\x8dari). Voditelj ljekarne je obavezno magistar farmacije._NEWLINE_Bolni\xc4\x8dka ljekarna se nalazi unutar bolnice i slu\xc5\xbei za opskrbu lijekovima pacijenata unutar bolnice i onih koji pohode lije\xc4\x8dnika.\n_START_SECTION_\nIzgled ljekarne\n_START_PARAGRAPH_\nLjekarne bi se trebale sastojati od par prostorija. One su obavezne u svakoj ljekarni, to su: analiti\xc4\x8dki laboratorij u kojem se ispituju lijekovi, laboratorij za izradu raznih ljekovitih pripravaka, prostorija u kojoj se pere kori\xc5\xa1teno posu\xc4\x91e i pribor, prostorija u kojoj se nalazi de\xc5\xbeurni farmaceut, prostorija za administracijske poslove, i oficina. _NEWLINE_U oficini se zaprimaju recepti lije\xc4\x8dnika i pismeni i usmeni zahtjevi bolesnika._NEWLINE_U svakoj ljekarni, ljekarnik je du\xc5\xbean bolesniku objasniti pone\xc5\xa1to o lijeku koji se uzima. U posljednih nekoliko godina puno je vi\xc5\xa1e lijekova nego \xc5\xa1to ih je bilo nekada. _NEWLINE_Lijekovi bi se trebali uzimati racionalno, o tome bi se trebali pobrinuti ljekarnici.\n_START_SECTION_\nSigurnost lijekova\n_START_PARAGRAPH_\nSigurnost lijekova u ljekarnama je jedna bitna komponenta, ako se otkriju neki problemi sa lijekovima, oni se moraju ocijeniti, analizirati, nakon toga se priop\xc4\x87avaju zdravstvenim ustanovama i javnosti. U nekim te\xc5\xbeim situacijama se takvi lijekovi moraju povu\xc4\x87i sa tr\xc5\xbei\xc5\xa1ta.\n_START_SECTION_\nVrste ljekarni\n_START_PARAGRAPH_\nBolni\xc4\x8dke ljekarne su ljekarna koje se nalaze u sklopu bolnice. Farmaceuti naj\xc4\x8de\xc5\xa1\xc4\x87e nakon zavr\xc5\xa1ene \xc5\xa1kole, zavr\xc5\xa1e na praksi u ovakvim ljekarnama. Raditi u bolni\xc4\x8dkoj ljekarni je zahtjevnije, od rada u obi\xc4\x8dnoj ljekarni. U ovakvim se ljekarnama nalazi ve\xc4\x87i izbor lijekova. _NEWLINE_Klini\xc4\x8dke ljekarne su obi\xc4\x8dna ljekarne u kojima bolesnici dobiju svoje lijekove i terapiju koju im je prepisao njihov doktor. Ljekarnik ih posavjetuje u vezi njihova lijeka, te im objasni na koji na\xc4\x8din ga pravilno piti i dozirati. _NEWLINE_Internet ljekarne na snagu su stupile od 2000 godine. Internet ljekarne su namijenjene za bolesnike koji su vezani za svoj dom. Internet ljekarne ne tra\xc5\xbee, svaki put, recept prilikom izdavanja lijeka. Internet ljekarne su opasne ljekarne, jer se prilikom kupnje ljekova, nema izravan kontakt s pacijentom, te se na taj na\xc4\x8din lijekovi, nekad, zloupotrebljavaju. _NEWLINE_Veterinarske ili \xc5\xbeivotinjske ljekarne spadaju u kategoriju bolni\xc4\x8dke ljekarne i maloprodajne ljekarne. U veterinarskim ljekarnama prodaju se lijekovi koji su namijenjeni za \xc5\xbeivotinje. _NEWLINE_Nuklearne ljekarne su namijenjene za pripremu radioaktivnih materijala za dijagnosti\xc4\x8dke testove i za lije\xc4\x8denje odre\xc4\x91enih bolesti. Nuklearni farmaceuti prije dobivanja posla u ovakvoj ljekarni moraju pro\xc4\x87i dodatnu obuku za rukovanje radioaktivnim materijalima. _NEWLINE_U vojnoj ljekarni tehni\xc4\x8dari obavljaju ve\xc4\x87inu poslova. Dok bi to u obi\xc4\x8dnim ljekarnama bilo protuzakonito, u vojnim ljekarnama nije.'